ZAPISNIK
2. sjednice Vijeća Mjesnog odbora „Knez Mislav“ održane dana 9. srpnja 2021. s početkom u 17:30 sati u prostorijama Mjesnog odbora „Knez Mislav“, Domagojeva 8

[bookmark: _GoBack]NAZOČNI ČLANOVI VIJEĆA: Iva Janeš, Vera Krnajski Hršak, Andrea Nothig Šarić, Žarka Rogić, Kristina Vačevski 

Predsjednica Vijeća MO „Knez Mislav“ Žarka Rogić (dalje u tekstu predsjednica Vijeća) predsjedava sjednicom. Budući da postoji kvorum, odluke su pravovaljane.
Zapisnik 1. Konstituirajuće sjednice jednoglasno je prihvaćen.

Na prijedlog predsjednice Vijeća, bez rasprave, jednoglasno, utvrđuje se sljedeći

DNEVNI RED:

1. [bookmark: _Hlk76933803]Utvrđivanje zatečenog stanja prostora MO „Knez Mislav“
2. Korištenje prostora MO „Knez Mislav“
3. [bookmark: _Hlk76938094]Analiza rada i aktivnosti prethodnog saziva Vijeća  MO „Knez Mislav“, uvidom u  zatečenu dokumentaciju
4. [bookmark: _Hlk76939187]Pitanja i prijedlozi
AD 1. Utvrđivanje zatečenog stanja prostora MO „Knez Mislav“
Predsjednica Vijeća obrazlaže da su redovitim putem nakon konstituirajuće sjednice od djelatnice područnog ureda Donji grad (Centar) gđe. Andree Broz preuzeti ključevi prostora MO „Knez Mislav uz zamolbu da se izradi kopija ključeva. S napravljenom kopijom ključa otvoren je prostor (ured kojeg koriste vijećnici MO „Knez Mislav“) u kojeg se ulazi iz Domagojeve 8, dok se u prostor (dvorana koju koriste i drugi korisnici na temelju odobrenja o privremenom korištenju prostora) u koji se ulazi iz Kneza Borne 9 nije moglo ući. O tome je obaviještena  gđa. Andrea Broz koja je 7. srpnja 2021. ponovo predsjednici Vijeća dala ključeve i karticu za izradu kopije, no s načinjenom kopijom ponovo nije moguće otvoriti dvoranu.  
Ulaskom u prostore MO „Knez Mislav utvrđeno je da su prostori uredni, no na zidovima prostora u kojeg se ulazi iz Domagojeve 8, su vidljive dvije pukotine nastale tijekom nedavnih potresa. 
U sanitarnom čvoru dvorane utvrđeno je da je daska za zahodsku školjku oštećena i uklonjena.
Fasada vanjskog pročelja zgrade oko ulaza u prostorije izuzetno je oštećeno. Ulazna vrata, pročelje te prozori prostorija išarani su grafitima – čime se ujedno zaklanja pogled na oglasne dokumente koji se stavljaju u prozore. Izvana prostor djeluje zapušteno
VMO jednoglasno donosi
ZAKLJUČAK:
Predsjednica Vijeća će od djelatnika područnog ureda Donji grad (Centar) zatražiti točnu informaciju gdje je moguće načiniti funkcionalnu kopiju ključeva prostoru MO „Knez Mislav“ a do tada će zadržati ključeve dobivene od gđe. Andree Broz.
Također će zatražiti informaciju jesu li Vijećnici prošlog saziva vratili ključeve prostora.
Zatražit će se postavljanje nove daske na zahodsku školjku.
Obzirom na oštećenja u prostoriji s ulazom iz Domagojeve 8, oštećenja na fasadi i grafite, ispitat će se mogućnost sanacije zida u prostoriji ureda, sanacije pročelja i uklanjanje grafita te se predlaže po mogućnosti antigrafitni premaz. 

AD 2.  Korištenje prostora MO „Knez Mislav“
Na temelju popisa korisnika dobivenog od djelatnika područnog ureda Donji grad (Centar) i rasporeda korištenja prostora MO „Knez Mislav“ objavljenog na službenim internetskim stranicama Grada Zagreba, utvrđeno je da prostor dvorane koristi dvanaest (12) korisnika. Budući da vijećnice nisu dobile uvid u odobrenje za povremeno korištenje prostora MO „Knez Mislav“, Zagreb, Kneza Borne 9, nepoznato je do kada trenutni korisnici mogu koristit prostor.
Pojedini korisnici u zatvorenim ormarima u dvorani drže svoje stvari.
VMO jednoglasno donosi
ZAKLJUČAK:
Kako bi upoznali korisnike te utvrdili stvarno korištenje dvorane kao i rok na koji je odlukom odobreno privremeno korištenje, odlučeno je da će se u rujnu sazvati sastanak korisnika dvorane. Cilj je utvrditi postoji li mogućnost bolje iskoristivosti prostora i stavljanje prostora maksimalno u funkciju, kako je bilo predviđeno programom stranke Zagreb je naš.

[bookmark: _Hlk76938416]AD 3.  Analiza rada i aktivnosti prethodnog saziva Vijeća  MO „Knez Mislav“, uvidom u  zatečenu dokumentaciju
Budući da u novom sazivu Vijeća MO „Knez Mislav“ nema vijećnika iz prethodnog saziva, uvid u rad Vijeća  MO „Knez Mislav“ u periodu od 2017. do 2021. izvršen je na temelju dostupne dokumentacije: zapisnika sjednica, izvještaja o radu za 2017., 2018., 2019. i 2020.; programa rada za 2019. i 2020.; financijskog plana za 2019. i 2020.; plana MKA za 2019., te plana komunalnih aktivnosti za MO „Knez Mislav“ objavljen na službenim internetskim stranicama Grada Zagreba.

VMO jednoglasno donosi
ZAKLJUČAK:
Zatražit će se pojašnjenje financijskih planova za MO „Knez Mislav“, a posebno za akciju Izrada projekta rekonstrukcije sportskog igrališta, Dječja igrališta i zelene površine, na lokaciji Klasična gimnazija /XVI Gimnazija, Križanićeva 4a, II gimnazija, VII gimnazija, Križanićeva 4, koja se vodi pod statusom – U tijeku.

AD 4.  Pitanja i prijedlozi
· [bookmark: _Hlk76940519]Zaprimili smo upit naše sugrađanke o parkirališnim mjestima, odnosno o gubitku istih nakon gradnje kompleksa Park Kneževa u ulici Kneza Borne. Vijeće MO Knez Mislav se složilo da bi predloženo ukidanje (asfaltiranje) dijela zelene površine bilo u suprotnosti s programom stranke Možemo! Zagreb je naš! Rješavanje problema parkiranja u Donjem gradu predmet je rješavanja problema na razini grada. O problemu parkiranja obavijestiti će se VGČ. Gospođi Steli Markotić biti će odgovoreno na upit.  
· Predloženo je uspostavljanje kontakta s komunalnim i prometnim redarstvom, Zrinjevcem i ostalim službama zaduženih za prostor MO „Knez Mislav“. 
· Postavljeno je pitanje ograničenja brzine tramvaja i ostalih posebno teških vozila s ciljem smanjenja vibracije koje loše utječu na narušenu statiku zgrada. O navedenom problemu obavijestiti će se VGČ.
· Raspravljalo se i o problemu smeća i čistoće ulica općenito. 
· Predlaže se dezinsekciju šireg prostora MO „Knez Mislav“ zbog pojave velikog broja žohara kao posljedice vlažnog proljeća i loše organiziranog odvoza smeća.

Sjednica je završena u 18:30 sati.
Zapisnik vodila: Iva Janeš, potpredsjednica MO „Knez Mislav“

KLASA: 026-02/21-002/1158
URBROJ: 251-06-11-105-21-2
Zagreb, 9. srpnja 2021.

